**Ministru kabineta noteikumu projekta “Grozījumi Ministru kabineta 2016. gada 25.oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 25.oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 6. un 13. punktu un Jaunuzņēmumu darbības atbalsta likuma 7.panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija (turpmāk – EM) informē, ka 2016.gadā ir izstrādāts jauns atbalsta pasākums - darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” (turpmāk – 1.2.1.2. pasākums).  2016.gada 25.oktobrī Ministru kabinetā tika apstiprināti noteikumi Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” (turpmāk – MK noteikumi Nr.692).  Līdz ar MK noteikumu Nr.692 apstiprināšanu Ministru kabinetā, Centrālā finanšu un līgumu aģentūra no 2016.gada 25.novembra līdz 2.decembrim izsludināja projekta iesniegumu pieņemšanu ierobežotas projektu iesniegumu atlases kārtas ietvaros.  Ierobežotas projekta iesniegumu atlases kārtas ietvaros Centrālā finanšu un līgumu aģentūra 2016.gada 23.decembrī noslēdza līgumu par iesniegtā projekta īstenošanu ar Latvijas Investīciju un attīstības aģentūru (turpmāk – LIAA).  1.2.1.2.pasākumam kopējais attiecināmais finansējums ir 42 352 941 *euro*, tai skaitā Eiropas Reģionālā un attīstības fonda (turpmāk – ERAF) finansējums – 34 500 000 *euro*, valsts budžeta finansējums – 6 088 235 *euro* un privātais līdzfinansējums – 1 764 706 *euro*.  Projekta iesniegumā pasākuma īstenošanai kopējo attiecināmo finansējumu plāno ne vairāk kā  20 294 118 *euro* apmērā, tai skaitā ERAF finansējums – 17 250 000 *euro* (rezerves apjoms 17 250 000 *euro*) apmērā, valsts budžeta finansējums – 3 044 118 *euro* (rezerves apjoms 3 044 117 *euro*) apmērā.  1.2.1.2.pasākuma ietvaros snieguma rezerve tika noteikta 50% apmērā. Ņemot vērā, ka līdz 2018.gada 31.decembrim ir nepieciešams sertificēt izdevumus 6 352 941 *euro* apmērā, gadījumā, ja minētā summa līdz 2018.gada 31.decembrim netiek sertificēta, pastāv risks, ka līdz projekta īstenošanas beigām var netikt apgūts viss pieejamais finansējums. Tādejādi, jau savlaicīgi var tik lemts par finansējuma izlietojumu citām prioritātēm.  1.2.1.2.pasākuma ietvaros LIAA līdz ar līguma par projekta īstenošanas noslēgšanu uzsāk šādu atbalstāmo darbību īstenošanu:   * Tehnoloģiju pārneses procesa veicināšana un koordinācija; * Publisko pētniecības organizāciju pētniecības rezultātu komercializācijas un patentēšanas fonda darbības nodrošināšana; * Inovāciju vaučeru MVK atbalsta nodrošināšana; * Atbalsts augstas kvalifikācijas darbiniekiem saskaņā ar *Jaunuzņēmumu darbības atbalsta likuma* prasībām (integrēts Inovāciju vaučeru MVK atbalsta ietvaros).   Lai uzlabotu 1.2.1.2.pasākuma īstenošanas efektivitāti, EM ir izstrādājusi šādus grozījumus MK noteikumos Nr.692:  Atbilstoši Jaunuzņēmumu darbības atbalsta likuma (turpmāk – Jaunuzņēmumu likums) 2.pantam Jaunuzņēmumu likuma mērķis ir veicināt jaunuzņēmumu veidošanos Latvijā, tādējādi sekmējot pētniecību, kā arī inovatīvu ideju, produktu vai procesu izmantošanu saimnieciskajā darbībā (pētniecības produktu komercializāciju).  Vienlaicīgi Jaunuzņēmumu likuma 13.panta pirmā daļa nosaka, ka atbalsta programmas administrējošā iestāde ir LIAA, kā arī 14.panta otrā daļa nosaka, ka sekretariāta funkcijas nodrošina LIAA, kuras pakļautībā ir izveidots Vienoto tehnoloģiju pārneses centrs (turpmāk – Centrs).  Lai veicinātu 1.2.1.2. pasākuma realizāciju, ar Eiropas komisijas atbalstu tika veikta ārējā eksperta (Somijas eksperts - Jari Romanainen) izvērtējums par Tehnoloģiju pārneses programmas struktūru un atbalsta instrumentiem, esošo realizāciju, kā arī izteikti priekšlikumi turpmākajai pasākuma pilnveidei. 2017.gada 30.jūnijā eksperts prezentēja secinājumus un priekšlikumus, kas jūlijā tika apkopoti. EM provizoriski plāno izstrādāt atsevišķu Ministru kabineta noteikumu projektu, pamatojoties uz eksperta izvērtējumā izteiktajiem priekšlikumiem.  Noteikumu projekta ietvaros tiek grozīts 1.2.1.2.pasākuma mērķis un mērķauditorijas loks, paplašinot projekta iesniedzēja (LIAA) kompetenci un tvērumu jaunuzņēmumu atbalsta jomā. Realizējot 1.2.1.2. pasākumu ir izkristalizējies, ka tehnoloģiju pārneses neatņemama sastāvdaļa ir jaunuzņēmumi, kas realizē produktus ar augstu pievienoto vērtību un īsteno zināšanās balstītu produktu attīstību biznesa vidē, tādēļ ir būtiski atzīt jaunuzņēmumus kā būtisku tehnoloģiju pārneses ekosistēmas spēlētāju Latvijā.  Jaunuzņēmumi kā viens no tehnoloģiju pārneses, t.sk. komercializācijas veidiem sekmē pētniecību, kā arī inovatīvu ideju, produktu vai procesu izmantošanu saimnieciskajā darbībā (pētniecības produktu komercializāciju). Ņemot vērā, ka tiek paplašināts 1.2.1.2.pasākuma mērķis, noteikumu projekts paredz arī papildināt Centra atbalstāmās darbības. Iekļaujot MK noteikumos Nr.692 atbalstu jaunuzņēmumiem, kā arī sniedzot informāciju un konsultācijas citām iestādēm atbilstoši Centra īstenotajām darbībām, 18.1.7.apakšpunkts tiek izteikts jaunā redakcijā, iekļaujot arī mārketinga materiālu izgatavošanas, mārketinga aktivitātes.  Tvēruma paplašināšana sevī ietver gan MK noteikumu Nr.692 ietverto atbalstu augsti kvalificētu darbinieku piesaistei, bet arī darbības, kas veicinās jaunuzņēmumu ekosistēmas attīstību kopumā. Skaidrojam, ka, lai gan 1.2.1.2.pasākuma sākotnējā novērtējumā jaunuzņēmumu atbalsts Tehnoloģiju pārneses programmas ietvaros nebija paredzēts, tomēr jaunuzņēmumi ir neatņemama tehnoloģiju pārneses ekosistēmas sastāvdaļa, tādēļ ir būtiski sniegt atbalstu to attīstībai.  Ministru kabineta noteikumu grozījumu rezultātā paplašināsies projekta iesniedzēja(LIAA) darbības tvērums un kompetence, veicinot jaunuzņēmumu atbalstu un attīstību. Ministru kabineta noteikumu grozījumu rezultātā netiek mainīta 1.2.1.2. pasākuma mērķa grupa – komersanti un pētniecības organizācijas – kas ir noteikta Ministru kabineta noteikumu spēkā esošās redakcijas 5.punktā. Vienlaikus tiks palielināta projekta iesniedzēja kapacitāte un īstenoto aktivitāto aktivitāšu skaits attiecībā uz daļu no komersantiem, jo jaunuzņēmumi ietilpst komersantu grupā.  Vienlaikus mērķī un atbalstāmajās darbībās tiek ietverts atbalsts ārvalstu pārstāvniecības nodrošināšanai. Pārstāvja darbs ārvalstu pārstāvniecībā ir būtisks, lai sekmētu Latvijā radītu tehnoloģiju pārneses produktu starptautisko konkurētspēju un pētniecisko organizāciju īpašumā esošo pētniecības rezultātu komercializāciju gan Latvijā, gan ārvalstīs.  Atbalstāmās darbības ietvaros tiek nodrošināta Latvijas ārvalstu ekonomiskās pārstāvniecības Amerikas Savienotajās valstīs darbība, tādējādi veicinot potenciālo ārējo noieta tirgu izpēti un jaunu noieta tirgu apgūšanu. 1.2.1.2. pasākumā atbalstāmā darbība atsķiras salīdzinot ar 3.2.1.2. pasākuma atbalstāmo darbību ārvalstu ekonomisko pārstāvniecību nodrošināšanā, jo 1.2.1.2. pasākuma ietvaros īstenotā ārvalstu pārstāvniecība Amerikas Savienotajās valstīs risinās specifiskākas komersantu nišas grupas attīstību. Būtiski, ka šīs jaunās tehnoloģiju pārneses pārstāvniecības ārvalstīs funkcijas un specifika atšķiršies no esošās pārstāvniecības Amerikas Savienotajās valstīs. Esošā pārstāvniecība pilda pienākumus Amerikas Savienoto valstu galvaspilsētā, tās atrašanās vieta(Latvijas vēstniecība Amerikas Savienotajās valstīs) un darbības specifika ietver visu uzņēmumu, nozaru un Latvijas reprezentāciju kopumā. Turpretī t.s. tehnoloģiju pārstāvniecība atradīsies neformālajā inovāciju un tehnoloģiju galvaspilsētā – Silīcija ielejā, kas nodrošinās specifisku nišas jaunuzņēmumu atbalstu, kas saistīti ar augstu izaugsmes potenciālu un pievienoto vērtību. Pēc Grozījumu spēkā stāšanās tiks papildināta Eiropas Reģionālās attīstības fonda projekta “Tehnoloģiju pārneses programma” īstenošanas stratēģija, kur tiks paredzēti arī rezultatīvie rādītāji pārstāvniecības darbības rezultātu novērtēšanai.  Pārstāvja pienākumos ietilpst nodrošināt konsultācijas un atbalstu jaunuzņēmumiem un pētniecības organizācijām ārējo tirgu apgūšanai un pasākumiem uzņēmējdarbības veicināšanai, nodrošinot Latvijas ārvalstu ekonomiskās pārstāvniecības darbību, kā arī mārketinga pasākumu īstenošanu. Vienlaikus pārstāvniecības rezultātā tiek veicināta jaunuzņēmumu starptautiskā konkurētspēja, atbalstot ieiešanu ārvalstu tirgos un uzņēmējdarbības veicināšanu.  Centra darbinieks - ārvalstu ekonomiskas pārstāvis MK noteikumu nr.692 izpratnē, būs diplomāts – specializētais atašejs, ko atbilstoši Diplomātiskā un konsulārā dienesta likuma 11.pantam amatā – nozares atašejs iecels Ekonomikas ministrija, atašeja diplomātisko rangu piešķirs Ārlietu ministrija. Latvijas pārstāvis Amerikas Savienotajās valstīs(Silīcija ielejā) sekmēs esošo MK noteikumu Nr.692 iznākumu rādītāju sasniegšanu.  Ekonomikas ministrijas darbības joma ir izstrādāt un īsteno eksporta veicināšanas un ārvalstu investīciju piesaistes politiku, koordinēt Latvijas Republikas ārējo ekonomisko pārstāvniecību tīkla izveidi un to darbību. MK noteikumu Nr.692 17.1.10.apakšpunkts paredz minētās darbības, bet MK noteikumu Nr.692 ietvaros tas tiek darīts specifiskā uzņēmumu specifiskai uzņēmēju nišai – jaunuzņēmumiem. Atbalsts būs pieejams kopējai jaunuzņēmumu ekosistēmas vides attīstībai. Pēc Grozījumu spēkā stāšanās tiks papildināta Eiropas Reģionālās attīstības fonda projekta “Tehnoloģiju pārneses programma” īstenošanas stratēģija, kur tiks paredzēti arī rezultatīvie rādītāji pārstāvniecības darbības rezultātu novērtēšanai.  Līdz ar to ierosinātie grozījumi cieši saistīti ar abām Tehnoloģiju pārneses programmas mērķa grupām – komersantiem un pētniecības organizācijām, veicina to sadarbību, sekmē zināšanu pārvēršanu uzņēmējdarbībā un inovāciju aktivitātes komersantos.  1.2.1.2.pasākuma ietvaros tiks sniegts atbalsts jaunuzņēmumiem, kas potenciāli varēs pretendēt uz atbalstu augsti kvalificētu darbinieku piesaistei. Noteikumu projekta ietvaros netiek grozīti iznākuma rādītāji, jo jaunuzņēmumi ietilpst kategorijā “atbalstītie komersanti”. Tomēr, ņemot vērā izmaiņas 1.2.1.2.pasākuma mērķī un tvēruma paplašināšanu, paredzams, ka vismaz 10 % no atbalstīto komersantu skaita būs jaunuzņēmumi.  Šobrīd MK noteikumu Nr.692 17.punktā ir noteikts, kādas darbības Centrs īsteno, taču nav noteiktas darbības saistībā ar atbalsta sniegšanu jaunuzņēmumiem. Ņemot vērā iepriekš aprakstīto jaunuzņēmumu būtisko lomu Latvijas tehnoloģiju pārneses ekosistēmas attīstībā, 17.1.apakšpunkts tiek papildināts ar vairākiem apakšpunktiem. Noteikumu projekta izstrādes laikā ir izvērtētas 17.1.5. un 17.1.10. apakšpunktu jaunās redakcijas, nodrošinot nepārklāšanos ar 1.2.2.2.pasākuma „Inovācijas motivācijas programma” (turpmāk – 1.2.2.2.pasākums) atbalstāmajām darbībām. Gan 1.2.1.2.pasākumu, gan 1.2.2.2.pasākumu administrē LIAA Tehnoloģiju departaments, tādēļ aktivitātes tiek organizētas nedublējot, bet papildinot viena otru un par pasākumiem atbildīgajām nodaļām savstarpēji koordinējot īstenotās aktivitātes. 1.2.2.2. pasākuma ietvaros paredzētās aktivitātes aptver plašāku sabiedrību daļu, informējot par iespējām uzsākt inovatīvu uzņēmējdarbību. Savukārt 1.2.1.2.pasākuma atbalstāmās darbības tiek vērstas uz ar tehnoloģiju pārnesi saistītām aktivitātēm un to veicināšanu. Tātad, 1.2.1.2.pasākuma ietvaros konsultācijas ir specifiskākas, ietverot tehnoloģiju pārneses komponenti. Kopumā grozījumu rezultātā var prognozēt pozitīvu 1.2.1.2. pasākuma sinerģiju ar citiem pasākumiem, veicinot savstarpēju papildinātību, bet izslēdzot iespējamo pārklāšanos vai dubultā finansējuma iespējamību.  Noteikumu projektā tiek ietverta prasība, ka Centrs izstrādā kārtību, kādā jaunuzņēmumiem tiek piešķirts atbalsts dalībai izstādēs, konferencēs, kontaktbiržās, tirdzniecības misijās u.c. pasākumos. Izstrādāto kārtību Centrs saskaņo ar atbildīgo iestādi, iestrādājot skaidrus atbalsta piešķiršanas kritērijus, kas nodrošinātu 17.1.12. apakšpunktā minētās atbalstāmās darbības demarkāciju ar 3.2.1.2. pasākuma "Starptautiskās konkurētspējas veicināšana" atbalstāmajām darbībām.  Pozitīvi vērtējams apstāklis, ka vairākus ar 1.2.1.2 pasākumu saistītos pasākumus, piemēram, 3.2.1.2.pasākumu "Starptautiskās konkurētspējas veicināšana" un 1.2.2.2. pasākumu realizē LIAA, kas nodrošina, ka vienas iestādes ietvaros var savstarpēji koordinēt īstenotās aktivitātes, nodrošinot pozitīvu savstarpējo sinerģiju un novēršot pārklāšanos. MK noteikumu Nr.692 III nodaļa nosaka Tehnoloģiju pārneses procesa veicināšanu un koordināciju, kur 17.punktā ir atrunātas Centra darbības, savukārt 18.punktā noteiktas Centra tiešās attiecināmās izmaksas. 18.1.2.apakšpunktā minēts, ka komandējuma izmaksas attiecināmas ne vairāk kā piecām personām. Tomēr LIAA kā tiešās pārvaldes iestāde, kuras pakļautībā ir Centrs, ar komandējumiem saistītos izdevumus aprēķina atbilstoši Ministru kabineta 2010.gada 12.oktobra noteikumiem Nr. 969 “Kārtība, kādā atlīdzināmi ar komandējumiem saistītie izdevumi”. Savukārt 5 darbinieku ierobežojums ir nepieciešams projekta iesniedzējam, kas pretendē uz programmas atbalstu, tādēļ tas tiek precizēts MK noteikumu Nr.692 projektā tiek precizēts 18.1.2. apakšpunkts.  Ņemot vēra, ka Centrs ir saskāries ar situācijām, kad vairāk nekā pieciem LIAA darbiniekiem bija nepieciešams doties komandējumā, tad šāds ierobežojums ir atceļams, lai veicinātu efektīvāku Tehnoloģiju pārneses programmas aktivitāšu realizāciju. Nepieciešamība pēc vairāk nekā piecu LIAA pārstāvju dalības komandējumā rodas Centra organizētajos pasākumos ārpus Rīgas teritorijas. Tehnoloģiju pārneses programmas ietvaros nav nepieciešamība ierobežot valsts tiešās pārvaldes iestādi, kas pati izvērtē katra komandējuma nepieciešamību, ņemot vērā efektivitātes, lietderības un labas pārvaldības principus. Tādēļ tiek precizēts 18.1.2. apakšpunkts, kā arī prasība par piecu cilvēku ierobežojumu komandējumos tiek noteikta 34.2.2.5 apakšpunktā.  Komercializācijas un patentēšanas fonda ietvaros tiks īstenoti projekti, kuru īstenošanā tiek izdalīts: 1) atbalsta finansējuma piešķiršana tehniski ekonomiskās priekšizpētes veikšanai un komercializācijas stratēģijas izstrādei (MK noteikumu Nr.692 33.punkts); 2) atbalsta finansējuma piešķiršana komercializācijas pasākumu īstenošanai (MK noteikumu Nr.692 35. un 37.punkts). Ņemot vērā, ka LIAA mērķis nav finansēt tikai dokumentu izstrādi (ar to saprotot priekšizpēti un stratēģiju) bez mērķa veikt faktiskas komercializācijas darbības, tad LIAA izstrādātā atbalsta sniegšanas kārtība paredz, ka atbalsta saņēmējs īsteno vienu tehnoloģiju pārneses projektu ar diviem iepriekš minētajiem soļiem. Šobrīd MK noteikumu Nr.692 30.2. un 30.3.apakšpunktos noteikts par divu projektu iesniegšanu, proti, tehnoloģiju pārneses projekta un pētniecības projekta, kas neatbilst faktiskajai situācijai, turklāt pētniecības projekti šī pasākuma ietvaros vispār nav paredzēti, tādēļ noteikumu projektā tiek precizēti minētie apakšpunkti.  Noteikumu projekta 10. punktā izteiktajā noteikumu 34.2.2.3. apakšpunktā ir noteikts, ka minēto apakšpunktu nepiemēro LIAA organizētajām tirdzniecības misijām ārvalstīs, kurās piedalās valsts augstākās amatpersonas. Šī punkta izpratnē valsts augstākās amatpersonas ir Ministru kabineta 2010.gada 28.septembra instrukcijā Nr.16 „Kārtība, kādā valsts augstākās amatpersonas apziņojamas valsts apdraudējuma gadījumā un par ārkārtas notikumiem valstī” 1.pielikumā minētās amatpersonas. MK noteikumu Nr.692 53.punktā ir noteikts:„atbalsta pieteikuma minimālais līdzfinansējuma apmērs nav noteikts. Atbalsta pieteikuma maksimālais atbalsta līdzfinansējuma apmērs vienai komersanta saistīto personu grupai nepārsniedz 25 000 *euro* šo noteikumu 41.1., 41.2., 41.3., 41.4., 41.5. un 41.6. apakšpunktā minētajām darbībām”. Tomēr nav viennozīmīgi norādīts, ka šis atbalsta līdzfinansējuma apmērs ir 25000 euro pasākuma ietvaros. Tas netieši izriet no MK noteikumu Nr.692 58.punkta, kurā noteikts, ka pasākuma ietvaros komersants var iesniegt neierobežotu atbalsta pieteikumu skaitu, vienam pieteikumam nepārsniedzot šo noteikumu 53. punktā minēto maksimāli pieejamo līdzfinansējuma summu.  Lai nodrošinātu sekmīgu tehnoloģijas pārneses programmas īstenošanu, tai skaitā informējot un atbalstot programmas dalībniekus, tiek izmantots liels skaits ārpakalpojumu. Pašlaik spēkā esošie normatīvie akti paredz, ka maksimālais avansa maksājuma apjoms par ārpakalpojumu nedrīkst pārsniegt 20% no kopējā maksājuma, savukārt citās programmās (piemēram: 3.2.1.2.pasākuma “Starptautiskās konkurētspējas veicināšana”) pieļaujamais avansa maksājuma apmērs var tikt sasniegts līdz pat 100 %*.* Tādēļ, lai nodrošinātu efektīvāku tehnoloģiju pārneses programmas realizāciju, tiek mainīts avansa maksājuma apmērs. Avansa maksājums 100 procentu apmērā netiek piemērots visos gadījumos, bet uzskatāms par risinājumu konkrētos izņēmuma gadījumos, kad 100 procentu avansa maksājums atbilst nozares prakses prasībām un veicinās operatīvāka un kvalitatīvāka ārpakalpojuma saņemšanu. Konkrēts avansa apmērs nosakāms katra iepirkuma procedūras nolikuma ietvaros, vadoties no nozares prakses. Ņemot vērā līdzšinējo pieredzi, organizējot pasākumus (piemēram,  ikgadējais jaunrades festivāls “iNovuss”, dalība sarunu festivālā “Lampa”), tika secināts, ka esošais 20% avans maksājumu ierobežojums ar pasākumu rīkošanu saistītos iepirkumos ir pretrunā nozares praksei. Sakarā ar pasākumu organizēšanas nozares specifiku, ka pakalpojuma sniedzēji ar pasākumu organizēšanu saistītās izmaksas pieprasa pasākuma sagatavošanas posmā, piekrītot sniegt pakalpojumu tikai, ja pasūtītājs priekšfinansē daļu no pakalpojumiem. Priekšfinansējums, jeb avanss nepieciešams, jo sniedzot pasākumu organizēšanas pakalpojumus rodas izmaksas vēl pirms pakalpojuma sniegšanas (piem., ēdināšanas pakalpojumu nodrošināšanai nepieciešamo izejvielu iegāde, scenogrāfijas izstrādei nepieciešamo materiālu apmaksai, investīcijas tehnikas u.c. nodrošinājuma iegādei u.c. citu izejmateriālu iegāde). Šādos gadījumos aizsardzība pret iespējamiem riskiem tiek noteikta līgumos starp pasūtītāju un pakalpojuma sniedzēju, lai nodrošinātu atbilstošu pakalpojuma sniedzēja un LIAA saistību izpildi, tostarp avansa maksājuma atmaksu.  Centrs, sniedzot konsultācijas, ir identificējis, ka ieinteresēto loks ir daudz plašāks, nekā MK noteikumu Nr.692 29. un 42.punktā minētie atbalsta pretendenti un jautājumi ir saistīti par visiem Latvijā pieejamajiem atbalsta instrumentiem, ne tikai noteikumos 17.1.6. un 17.1.7.apakšpunktā noteiktajiem.  Tādēļ tiek paplašināta mērķauditorija, ļaujot sniegt informāciju un konsultācijas plašākam interesentu lokam, tādējādi izsakot 17.1.5.apakšpunktu sekojošā redakcijā: ,,17.1.5. informācijas un konsultāciju sniegšana pētniecības organizācijām, pētniekiem, komersantiem par tehnoloģiju pārnesi un inovāciju, t.sk. par pieejamajiem atbalsta indtrumentiem.”. Noteikumu projekta izstrādes gaitā ir veikta analīze par 17.1.12.apakšpunkta nepārklāšanos ar jau realizētām aktivitātēm 3.2.1.2.pasākuma "Starptautiskās konkurētspējas veicināšana" ietvaros. Ņemot vērā, ka jaunuzņēmumi ir mērķa grupa, kurai ir īpašas vajadzības un nepieciešams papildus atbalsts, tiem plānotais atbalsts no Tehnoloģiju pārneses programmas ietver plašāku attiecināmo izmaksu apjomu un saturu, kā arī lielāku finansējuma intensitāti.  Tehnoloģiju pārneses programmas ietvaros tiek paredzētas tādas aktivitātes, kas nav orientētas uz eksporta veicināšanu, bet uz uzņēmuma attīstību – sadarbības partneru, investoru, riska kapitālistu piesaistīšanu. Noteikumu projektā netiek grozīta atbalsta intensitāte, kas noteikta spēkā esošajā Ministru kabineta noteikumu redakcijas 20.punktā, ka „Atbalsta intensitāte šo noteikumu 17. punktā minēto atbalstāmo darbību īstenošanai ir 100 %, ievērojot, ka Eiropas Reģionālās attīstības fonda līdzfinansējums ir ne vairāk kā 85 % no projekta kopējā attiecināmā finansējuma.”.  Noteikumu projektā tiek veikts grozījums MK noteikumu Nr.692 28.1 punktā, jo, izvērtējot nepieciešamību pēc praktiskām zināšanām, kas ir būtiskas Tehnoloģiju pārneses programmas realizācijai. Jāuzsver, ka komercializācijas eksperti vairumā gadījumu ir uzņēmēji, nevis zinātnieki, tādēļ izšķiroša nozīme ir uzņēmējdarbības pieredzei, nevis zinātniskajai kvalifikācijai. Atsevišķos gadījumos, kad tas būs nepieciešams, ekspertiem tiks izvirzītas prasības arī pēc zinātniskās kvalifikācijas – piemēram, doktora grādu. Centra ietvaros tiek nodrošināta 1.2.1.2.pasākuma atbalstāmās darbības “Inovāciju vaučeru MVK atbalsta nodrošināšana” īstenošana, tomēr specifiskos uzņēmumu inovāciju jeb inovatīvu ideju gadījumos var rasties nepieciešamība pēc eksperta piesaisties, lai izvērtētu inovācijas vaučera atbalsta nepieciešamību. |
| 3. | Projekta izstrādē iesaistītās institūcijas | EM un LIAA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.1.2.pasākuma mērķa grupa ir pētniecības organizācijas, kuras ir Izglītības un zinātnes ministrijas Zinātnisko institūciju reģistrā reģistrētas augstskolas, kas ir atvasinātas publiskas personas, šo augstskolu aģentūras un augstskolu struktūrvienības, kā arī zinātniskie institūti, kas ir atvasinātas publiskas personas, mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietvaros tiek grozīts 1.2.1.2.pasākuma mērķis un mērķauditorijas loks, paplašinot projekta iesniedzēja (LIAA) kompetenci un tvērumu jaunuzņēmumu atbalsta jomā. Realizējot 1.2.1.2. pasākumu ir izkristalizējies, ka tehnoloģiju pārneses neatņemama sastāvdaļa ir jaunuzņēmumi, kas realizē produktus ar augstu pievienoto vērtību un īsteno zināšanās balstītu produktu attīstību biznesa vidē, tādēļ ir būtiski atzīt jaunuzņēmumus kā būtisku tehnoloģiju pārneses ekosistēmas spēlētāju Latvijā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un tā virzību. |
| 2. | Sabiedrības līdzdalība projekta izstrādē | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un tā virzību. |
| 3. | Sabiedrības līdzdalības rezultāti | MK noteikumu projekts ir labvēlīgs sabiedrības mērķgrupai. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Latvijas Investīciju un attīstības aģentūra kā projekta īstenotājs, kā arī Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav. |

**Anotācijas III, IV un V sadaļa – projekts šīs jomas neskar.**

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

Siliņš, 67013005

Janis.Silins@em.gov.lv